open-index/open-wikipedia-markdown huggingface dataset:
כתובות ואדי אל-הול

**כתובות ואדי אל-הול** (בערבית وادي الهول, או **כתובות ואדי אל-חול**) הן שתי כתובות שנחקקו בסלעים, בוואדי הסמוך לפיתול קֶנָה של הנילוס, על אם הדרך בין הערים העתיקות תבאי ואבידוס (כיום בסביבת העיר לוקסור). עד כה התגלו שתי כתובות, המכילות 14 אותיות מהאלפבית הפרוטו-סינאי, הידוע גם כאלפבית הפרוטו-כנעני. אלו הן הכתובות העתיקות ביותר של אלפבית כלשהו, והן מתוארכות לשלהי הממלכה התיכונה במצרים, ראשית האלף ה-2 לפני הספירה.

כתובות ואדי אל-הול דומות מעט לכתב ההיראטי מהמאה ה-20 לפנה"ס, ככל הנראה טרם תקופת הממלכה התיכונה. הבלשן השמי פרנק מור קרוס (תלמידו של אולברייט) קבע כי הכתב שבכתובות אלה הוא האלפבית העתיק בעולם, וכתבים שמיים מאוחרים יותר כה דומים לו, עד שהביאו למסקנה שהשתלשלו ממנו.
## הגילוי

## הכתב
אותיות הכתובת זהות בחלקן לאותיות מהכתובת בסרביט אל-ח'אדם ולכתובות הפרוטו כנעניות, אולם חלקן דומות לכתב ההירוגליפי, מה שמעלה את ההשערה שכתב האלפבית התפתח מהכתבים ההירוגליפים.

ישנם חוקרים המאמינים כי כתב ואדי אל-הול הוא עדיין פרוטו-אלפבית, שחלק מאותיותיו משמרות את הלוגוגרפים ההיראטיים. למשל, הסימן **נ**, שנגזר גרפית מהירוגליף מצרי המסמל נחש (ועל כן שם הסימן היה "נחש"), היה יכול לשמש באחת משלוש שיטות:

* כאות פונטית אקרופונית לעיצור [n], כלומר הצליל הראשון במילה "נחש"
* כסימן-משמעות, המסמל את המילה "נחש" כולה
* כסימן רבוס רב-עיצורי (כלומר הסימן מייצג את צלילי המילה המקורית אך ללא משמעותה), למשל בצירוף האותיות "**נ**ת", שמייצג את המילה "**נחש**ת", 'נחושת'.

עוד שריד של כתב החרטומים בפרוטו-אלפבית זה, לפי התאוריה, הוא שאת אותו צליל עשויים לייצג כמה סימנים שונים. למשל, כמה לוגוגרפים לסוגי נחשים שונים בכתב החרטומים (נחש, צפע) הצטמצמו לסימן אחד לכל סוגי הנחשים בפרוטו-אלפבית זה, אך הסימן המשיך לייצג כמה מילים. מקרה אחר יכול להתרחש כאשר מילה אחת בעלת כמה משמעויות (הומונימית) הפכה לאות אקרופונית, אך עדיין המשיכה לייצג את המילים השונות; כמו האות **ס** שייצגה את המילה הכנענית "סמך", שמשמעותה גם 'דג' (שמך) אך גם 'תמך'. מכשול נוסף על פענוח הכתב הוא ההנחה הסבירה שחלק מהאותיות אבדו טרם הגיעם אל הכתבים האחרים הידועים לנו.

## השפה

## הכתובת הרוחבית (H)
שמאל|200px
הכתובת הראשונה היא כתובת רוחבית, והיא מסומנת ככתובת מס' 1 או (H). היא כתובה על הסלע, מימין לשמאל, והיא מונה 16 אותיות: .
## הכתובת האנכית (V)
שמאל|200px
הכתובת השנייה היא כתובת אנכית, והיא מסומנת ככתובת מס' 2 או (V). היא כתובה אף היא על סלע, והיא מונה 12 אותיות: .

## ראו גם
* אלפבית פרוטו-כנעני
* הכתובות הפרוטו-סינאיות
* רשימה מלאה של כתובות פרוטו כנעניות

## לקריאה נוספת

*Stefan Jakob Wimmer / Samaher Wimmer-Dweikat: **The Alphabet from Wadi el-Hôl – A First Try**, in: **Göttinger Miszellen**. Beiträge zur ägyptologischen Diskussion, Heft 180, Göttingen 2001, p. 107-111
*J. Darnell and C. Dobbs-Allsopp, et al., **[https://www.academia.edu/19066825/Two_Early_Alphabetic_Inscriptions_from_the_Wadi_el_H%C3%B4l_New_Evidence_for_the_Origin_of_the_Alphabet_from_the_Western_Desert_of_Egypt Two Early Alphabetic Inscriptions from the Wadi el-Hol: New Evidence for the Origin of the Alphabet from the Western Desert of Egypt]**, Annual of the American Schools of Oriental Research 2005.
*Hamilton, Gordon J, **The origins of the West Semitic alphabet in Egyptian scripts** (2006)

## קישורים חיצוניים

## הערות שוליים

ואדי אל-חול
קטגוריה:מצרים: אתרים ארכאולוגיים
Age of Mythology

**Age of Mythology** (בעברית: עידן המיתולוגיה) הוא משחק מחשב מסוגת אסטרטגיה בזמן אמת שפותח על ידי Ensemble Studios והופץ על ידי Microsoft Game Studios. המשחק יצא לאור ב-1 בנובמבר 2002.

בשונה מהמשחקים בסדרת Age of Empires, המשחק מתמקד פחות בדיוק ההיסטורי ויותר בסיפורי עם ובמיתוסים מן המיתולוגיה היוונית, המיתולוגיה המצרית והמיתולוגיה הנורדית. המשחק זכה להצלחה רבה וארבעה חודשים לאחר יציאתו מכר למעלה ממיליון עותקים.

באוקטובר 2003 יצאה למשחק ההרחבה Age of Mythology: The Titans (בעברית עידן המיתולוגיה: הטיטאנים) הכוללת תרבות חדשה, אטלנטיס, ויחידות נוספות ובהן טיטאנים.

בספטמבר 2015, 12 שנים לאחר יציאת ההרחבה האחרונה של המשחק, הוכרזה הרחבה חדשה בשם Tale of the Dragon, בה נוספה התרבות הסינית. הרחבה זו בוצע בהשתתפות חברת SkyBox Labs.

## תרבויות
במשחק ניתן לשחק ב-5 תרבויות שונות, בסוגריים רשום היצור אותו יכול האל לזמן.

### [[יוון העתיקה]]

היצורים מהמיתולוגיה היוונית. השחקן יכול לשחק את האלים:

#האדס (קיקלופ, מינוטאורוס, מנטיקור, האריה מנמאה, כימרה, קולוסוס)
#זאוס (מינוטאורוס, הידרה, סקילה, מדוזה, קולוסוס, קנטאור, מנטיקור)
#פוסידון (מנטיקור, קיקלופ, כימרה, האריה מנמאה, הידרה, סקילה)
#הרה (מדוזה)
#אפולו (מנטיקור)
#הרמס (קנטאור)
#אפרודיטה (האריה מנמאה)
#אתנה (מינוטאורוס)
#ארטמיס (כימרה)
#הפייסטוס (קולוסוס)
#דיוניסוס (הידרה וסקילה)
#ארס (קיקלופ)

### [[מצרים העתיקה]]

השחקן יכול לשחק את האלים מהמיתולוגיה המצרית. השחקן יכול לגלם את האלים:

#רע (ואצת, ספינקס, סקראב, אוונגר, מומיה, רוק, פתסוכוס)
#איזיס (אנובייט, איש-עקרב, ספינקס, מומיה, רוק, פתסוכוס)
#סת (ואצת, אנובייט, סקראב, פניקס, איש-עקרב, אוונגר)
#אוזיריס (מומיה)
#הורוס (אוונגר)
#אנוביס (אנובייט)
#בסתת (ספינקס)
#נפטיס (איש-עקרב)
#חתחור (פתסוכוס, רוק)
#סחמת' (סקארב)
#פ'תא (ואצת)
#תחות (פניקס)

### [[ויקינגים]]

בה משחקים את האלים מהמיתולוגיה הנורדית. השחקן יכול לגלם את האלים:

#ת'ור (פנריר, יורמנגרד, ענק-קרח, חזיר בר, טרול, ולקיריה, ענק-אש)
#אודין (ולקיריה, ענק הרים, קראקן, ענק-קרח, אינרג'ר, ענק-אש, פנריר, יורמנגרד)
#לוקי (ענקי אש, קרח והר, ענק,  קראקן, פנריר, יורמנגרד, טרול, אינרג'ר)
#פריה (ולקיריה)
#בלדר (ענק-אש)
#הל (ענקי אש, קרח והר)
#טיר (פנריר, יורמנגרד)
#סקאדי (ענק-קרח)
#בראגי (חזיר-בר)
#פורסטי (טרול)
#היימדאל (אינרג'ר)
#נג'ורד (ענק הרים, קראקן)

### [[אטלנטיס]]

ההרחבה הראשונה למשחק ובה נוספו טיטאנים למשחק בנוסף לתרבות אטלנטיס.

1. קרונוס

2. אורנוס

3. גאיה

4. פרומתיוס  (פרומתיאן)

5. לטו (אוטומטון)

6. אוקיינוס

7. היפריון

8. רהייה

9. ת'יה

10. הליוס

11. אטלס

12. הקטה

## קישורים חיצוניים

* 

* 
* 

קטגוריה:משחקי וידאו משנת 2002
קטגוריה:משחקי אסטרטגיה ממוחשבים (זמן אמת)
קטגוריה:משחקים המבוססים על המיתולוגיה היוונית
קטגוריה:Age of Empires
קטגוריה:משחקי פעולה-הרפתקאות
קטגוריה:משחקי וידאו שפותחו בארצות הברית
נסיכות דולקדיר

שמאל|ממוזער|250px|אסיה הקטנה ב-1400 לערך

**נסיכות דולקדיר** (בטורקית: **Dulkadiroğulları Beyliği**) הייתה אחת מנסיכויות הסְפָר שהקימו בני שבט הדולקדיראואולו (בטורקית **Dulkadiroğlu**), השייך לקבוצת שבטי האוע'וז הטורקמניים, לאחר קריסת סולטנות רום.

הנסיכות הוקמה ב-1337 ושלט בה אהמט זינאדין קראג'ה . עיר בירתה הראשונה הייתה אלביסטן ואחריה מראש. לתקופה מסוימת הרחיבה הנסיכות את השפעתה מהעיר מוסול שבצפון עיראק של ימינו ועד מרכז אנטוליה. נסיכות זו הייתה גורם מפתח במשחקי הכוחות בין האימפריה העות'מאנית לממלוכים, תוך נישואים פוליטיים בין בני משפחות השליטים בשתי הישויות.

ב-1515, במהלך מסע המלחמה של הסולטאן סלים הראשון נגד הממלוכים, נכבשה הנסיכות והפכה למדינת חסות של האימפריה העות'מאנית.
בנו, הסולטאן סולימאן הראשון, פעל לפירוק כל הנסיכויות הבייליקיות באנטוליה והטמעתן באימפריה וכך, ב-1522 פורקה סופית הנסיכות והפכה לחלק מהאימפריה העות'מאנית. עד אמצע המאה ה-19 כונה האזור במסמכים העות'מאניים בשם "דולקדיר".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טורקיה: היסטוריה
קטגוריה:מדינות טורקיות לשעבר
דולקדיר
רפי אליהו

**רפי אליהו** (8 במאי 1951 – 24 בנובמבר 2022) היה כדורגלן ישראלי אשר שיחק בעמדת קשר התקפי בהפועל באר שבע ונבחרת ישראל.

## קריירה
החל לשחק בליגות הנוער העירוניות בבאר שבע מיסודו של אהרון בן יעקב, שם התגלה לראשונה על ידי מאמן הפועל באר שבע בעונת 1964/1965, היוגוסלבי סלבקו מילושביץ , לאחר שהבקיע שמונה שערים במשחק אחד והוא קידם אותו לקבוצת הנוער של המועדון.. מאמן הקבוצה בעונת ההקפאה (עונת 1966/1968), יחיאל מור, קידם אותו לקבוצה הבוגרת. את הופעת הבכורה שלו בליגה העליונה במדי הקבוצה הבוגרת ערך בגיל 16 וארבעה חודשים, ב-16 בספטמבר 1967 בניצחון הפועל באר שבע על מכבי תל אביב 0:3 בו גם הבקיע שער.

עד הגיעו לסגל נבחרת הנוער שיחק אליהו בתפקיד חלוץ. רק לאחר שתופקד בנבחרת הנוער כקשר, הועבר לתפקיד זה גם בקבוצתו, שם שיחק באגף השמאלי, לעיתים כקשר שמאלי ולעיתים כקיצוני שמאלי. בין היתר, התמחה בבעיטות עונשין.

עם הפועל באר שבע זכה אליהו בשתי אליפויות המדינה בכדורגל בשנים 1975 ו-1976, תחת הדרכתו של המאמן אמציה לבקוביץ'. בשנים אלו היה בין השחקנים הבולטים בקבוצה ושילב, לדברי מאמנו באותה עת, "כישרון עם עבודה קשה. יהודי לא קל, אבל לוקאל פטריוט מן המעלה הראשונה". בעונת 1975/1974 הצטיין במיוחד וזכה במקום השני במשאל בין כדורגלני הליגה הלאומית שנערך על ידי עיתון "מעריב" לבחירת שחקן השנה.

בסך הכל שיחק במדי הפועל באר שבע ב-419 משחקים בהם כבש 66 שערים. בהיותו בן 31 ביקש להשתחרר מהפועל באר שבע, ועבר לשחק במכבי יבנה בעונת 1985/1984. כמו כן שיחק במכבי קריית גת ומכבי רמת עמידר. בשנת 1986 פרש ממשחק פעיל ופנה לאימון.

## נבחרות ישראל
נמנה עם סגל נבחרת הנוער שהתכונן לאליפות אסיה בבנגקוק ב-1969 אך נופה. ב-1970 נמנה עם סגל הנבחרת שעמד לטוס לאליפות אסיה במנילה, אך נפצע והוחלף. אליהו זכה עם נבחרת הנוער של ישראל באליפות אסיה שהתקיימה בטוקיו. שני משחקיו הבינארציים בשורות הנבחרת הבוגרת של ישראל היו מול נבחרתה האולימפית של ארצות הברית שהתארחה בישראל בינואר 1975.

## חיים אישיים
רפי אליהו הוא אביהם של הכדורגלנים רמי ועידו אליהו. ב-26 באפריל 2018 נפצע קשה בתאונת דרכים, והיה צמח מאז עד לפטירתו ב-24 בנובמבר 2022, בהותירו ארבעה ילדים ותשעה נכדים. הובא למנוחות בבית העלמין ביישוב להבים .

## תארים
; הפועל באר שבע
* ליגה ראשונה: 1974/1975, 1975/1976
* אלוף האלופים: 1974/1975
* אלוף האלופים לאומית: 1970/1971

## קישורים חיצוניים

* משחקי רפי אליהו בנבחרת ישראל, באתר ההתאחדות לכדורגל בישראל
* 
* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מכבי יבנה
קטגוריה:כדורגלני מכבי קריית גת
קטגוריה:כדורגלני מכבי רמת עמידר
קטגוריה:כדורגלני נבחרת ישראל
קטגוריה:נפגעי תאונות דרכים בישראל
קטגוריה:להבים: אישים
קטגוריה:ישראלים שנולדו ב-1951
קטגוריה:ישראלים שנפטרו ב-2022
לוטה

**לוטה** (**Lota**) היא עיר חוף בת כ-50 אלף תושבים במחוז ביוביו במרכז צ'ילה. מקור שמה במילה Louta במפונדונגון, שפתם של בני המפוצ'ה, ופירושה "יישוב קטן".

## היסטוריה
מושל צ'ילה אנחל דה פרדו ייסד ב-12 באוקטובר 1662 את העיר סנטה מריה דה גואדלופה במקום בו שוכנת כיום לוטה, אך עיר זו לא החזיקה מעמד במהלך מלחמת האראוקו. 

במהלך המאה ה-19 נתגלה באזור פחם רב, וב-1840 הוקם המכרה המרכזי שזכה לכינוי "אל צ'יפילון דל דיאבלו" (El Chiflón del Diablo) - "רוח השטן". אורח חייהם הקשה של הכורים תואר בספר subterra ("מתחת לאדמה") מאת הסופר הצ'יליאני יליד העיר בלדומרו ליו. 

ימין|ממוזער|250px|אחוזתה של משפחת קוסיניו, 1906
לוטה עצמה קיבלה מעמד של יישוב ב-5 בינואר 1875, וב-30 בנובמבר 1881 קיבלה מעמד של עיר. ב-1897 הוקמה בה תחנת הכוח ההידרואלקטרית צ'יווילינגו, שהייתה הראשונה מסוגה בצ'ילה, ויש סברות שתומאס אלווה אדיסון היה מעורב בתכנונה. 

במשך שנים רבות החזיקו בבעלות על המכרות מתיאס קוסיניו ותומאס גרלנד, אך הם הולאמו ב-1970, בתקופת שלטונו של סלוודור איינדה. באותה העת הועסקו בהם כ-18 אלף כורים. לאחר ההפיכה הצבאית של אוגוסטו פינושה ב-1973 נאסרו רבים ממנהיגי הכורים, ופעילות המכרות צומצמה. במהלך שנות ה-90 הועלו ספקות באשר להצדקה הכלכלית שבהפעלת המכרות, במיוחד נוכח קשיים בתחרות עם מחירי הפחם הקולומביאני. בשלב ראשון, פוטרו 4,000 כורים ב-1993, וב-1997 חדלו המכרות לפעול. כתוצאה מכך תושבים רבים נותרו מובטלים, והעיר נקלעה למשבר ממנו טרם התאוששה.

מכרה הפחם פתוח כיום למבקרים, והוא אחד ממוקדי המשיכה לתיירים בעיר, לצד חוף הים שלה ופארק לוטה, שהוקם בין 1862 ל-1873 ביוזמת רעייתו של בעל המכרות, איסידורה קוסיניו.

## קישורים חיצוניים

* 
* 

## הערות שוליים

קטגוריה:צ'ילה: ערים
קטגוריה:צ'ילה: ערי חוף
קטגוריה:מחוז ביוביו
קטגוריה:יישובים שהוקמו ב-1875
הספרייה הלאומית של אירלנד

שמאל|ממוזער|250px|תצלום של המבנה מסוף המאה ה-19
**הספרייה הלאומית של אירלנד** (באנגלית: **National Library of Ireland** או **NLI**; אירית: **Leabharlann Náisiúnta na hÉireann**) היא ספרייה לאומית השוכנת בדבלין, אירלנד.
הספרייה נמצאת בתחום אחריותו של השר לאמנויות, ספורט ותיירות. הספרייה אינה משמשת כספריית השאלה אלא כספריית עיון בלבד, וניתן לעיין בה ללא תשלום בחומר רב הקשור לאירלנד ולתרבותה, כספרים, מפות, כתבי יד, עיתונים, כתבי עת ותצלומים. בספרייה כשמונה מיליון פריטים והיא מכילה שני חדרי עיון: חדר מרכזי לספרים וחדר עיון בכתבי יד ובו גם אפשרות לעיון ממוחשב בכתבי יד של ג'יימס ג'ויס, שלא ניתן לעיין בהם עצמם עקב צורכי אבטחה ושימור.

באחריות הספרייה הארכיב הלאומי לתמונות של אירלנד, השוכן ברובע טמפל בר, ובו חדר עיון נפרד, וכן גם ארכיב של כתבי עת, והמרכז למספרי סדרון תקני בינלאומי (ISSN) של אירלנד. כמו כן שוכן בה המשרד הגנאלוגי, המשמש גם כרשות האירית להרלדיקה.

הספרייה הוקמה ב-1877 בעקבות חקיקת חוק המוזיאונים לאמנות ומדע של דבלין. ב-1881 הוחלט כי הספרייה תנוהל על ידי מועצה בת 12 נאמנים: שמונה מתוכם ימונו על ידי "החברה המלכותית של דבלין", גוף שהוקם כדי לקדם נושאים כאמנות ומדע באירלנד, וארבעה על ידי הממשלה. לאחר הפיכת אירלנד למדינה עצמאית עבר ניהול הספרייה בין גופים שונים, עד שב-2005 הפכה לגוף אוטונומי. 

הסופר ג'יימס ג'ויס נהג לבלות שעות רבות בספרייה הלאומית בעת לימודיו באוניברסיטה, והוא מיקם בה את אחד מפרקי יצירתו יוליסס, "סקילה וכריבדיס".

## קישורים חיצוניים

* 

* קטלוג הספרייה הלאומית האירית, הכולל חומר ממוחשב
* מקורות: מסד הנתונים של הספרייה הלאומית האירית למטרות מחקר על אירלנד
* דף הפייסבוק של הספרייה הלאומית האירית
* דף ה-Flickr של הספרייה הלאומית האירית
* דף ה-Twitter של הספרייה הלאומית האירית
* הספרייה הלאומית האירית - ייטס: חייו ויצירותיו של ויליאם בטלר ייטס - תערוכה מקוונת
* הספרייה הלאומית האירית -  "גלה את הספרייה הלאומית שלך" - תערוכה מקוונת
* הספרייה הלאומית האירית - מרידת חג הפסחא: אישים ונקודות מבט - תערוכה מקוונת
* אוספי הספרייה הלאומית של אירלנד בפורטל הספריות האירופי

קטגוריה:אירלנד: ספריות
קטגוריה:דבלין: מבנים
אירלנד
השרפה הגדולה בבולטימור

שמאל|ממוזער|300px|תוצאות השרפה
**השרפה הגדולה בבולטימור** היא שרפה שפרצה בעיר בולטימור ב-7 בפברואר 1904 ונמשכה 30 שעות ברציפות. נדרשו 1,231 כבאים כדי להשתלט עליה. השריפה הרסה 1,545 בניינים (70 גושי מבנים) שהיוו את רוב שטח מרכז בולטימור.

אחת הסיבות לנזק הגדול שחוללה השרפה ולמשכה הרב הייתה חוסר התאימות בציוד הכיבוי בערים השונות שנבע מחוסר תקינה אחידה בנושא. צינורות המים של כבאיות מיישובים אחרים לא התאימו לברזי השרפה של בולטימור, כך שלמרות הגעתן של כבאיות מיישובי הסביבה וערים סמוכות, כמו גם מערים רחוקות יותר, לא הייתה בהן תועלת רבה.

בניסיון לעצור את התפשטות האש נעשו שתי פעולות במקביל - נערכו פיצוצים מבוקרים במבנים ויצרו "חומת אש", אולם שתי הפעולות לא עצרו את התפשטות השרפה.

בין הבניינים שלא נפגעו היה בניין ג'פרסון הניצב עד היום. מרכז העיר נבנה מחדש, תחת תקינת כיבוי אש מחמירה.

תוצאת לוואי של השרפה הייתה קביעת תקנים אחידים לציוד כיבוי אש.

## קישורים חיצוניים

## הערות שוליים

בולטימור
קטגוריה:תקנים
קטגוריה:1904 בארצות הברית
קטגוריה:אסונות מעשה ידי אדם בארצות הברית
קטגוריה:בולטימור
יפה תוסיה כהן

**יפה תוסיה כהן** (נולדה ב-7 בספטמבר 1962) היא שחקנית, זמרת ומורה לשירה ערבית. ילידת תל אביב, בוגרת החוג לתיאטרון בפקולטה לאמנויות של אוניברסיטת תל אביב.

## ביוגרפיה

נולדה לזמרת המצרית-ישראלית פאיזה רושדי וליצחק תוסיה כהן. הוריה נפרדו בעודה פעוטה. למדה משחק באוניברסיטת תל אביב. הופיעה עם המוזיקאי יאיר דלאל. צוינה לשבח על משחקה בפסטיבל עכו 1995, בהצגה "מכתב מאישה טיפשה" מאת אורנה עקאד ובבימויה. כהן כתבה, הפיקה ושיחקה בהצגת היחיד 'אנא, פאיזה' המבוסס על סיפור חייה של אימה. ההצגה זכתה בפרס ראשון בפסטיבל 'תיאטרונטו 2000' בתיאטרון הבימה. לאחר מכן השתתפה תוסיה כהן בסרט התעודה 'אמא, פאיזה' שביימה סיגלית בנאי. הסרט מראה את רושדי בשלהי חייה עם הנגנים שעבדו איתה ברשות השידור, והוא עוסק בעיקר ביחסים בין האם והבת. בשנת 2007 העלתה תוסיה כהן מופע הוקרה לאימה בתיאטרון ענבל, עם הנגנים הוותיקים שניגנו איתה.

כהן משחקת בתיאטרון רפרטוארי, הפקות מסחריות, מחזות זמר, הצגות ילדים, דיבובים, קריינות וממשיכה להחיות את תרבות אימה בהופעות בשירה ערבית ובהוראת זימרה בסגנון זה.

## קישורים חיצוניים

* 
* 

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרים השרים בערבית
קטגוריה:משפחת תוסיה כהן
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1962
קטגוריה:ישראלים שנולדו ב-1962
למרכוס אולדרידג'

**למרכוס נורי אולדרידג**' (באנגלית: **LaMarcus Nurae Aldridge**; נולד ב-19 ביולי 1985 בדאלאס שבטקסס) הוא כדורסלן עבר אמריקאי, ששיחק בעמדות הפאוור פורוורד והסנטר. קבוצתו האחרונה הייתה ברוקלין נטס מליגת ה-NBA. אולדרידג' פרש במהלך עונת 2020/2021 בשל בעיות רפואיות (הפרעת קצב), אך בספטמבר 2021 חזר מפרישתו לאחר שקיבל אישור רפואי לכך.

אולדרידג' השתתף במשחק האולסטאר של ה-NBA שבע פעמים במהלך הקריירה, נבחר פעמיים לחמישייה השנייה של העונה, ושלוש פעמים לחמישייה השלישית של העונה.

## קריירה מקצועית
### פורטלנד טרייל בלייזרס
אולדרידג' בוגר אוניברסיטת טקסס באוסטין, נבחר על ידי שיקגו בולס במקום השני של דראפט ה-NBA 2006, והועבר מיד לפורטלנד טרייל בלייזרס תמורת בחירת הדראפט שלה טיירוס תומאס וויקטור חריאפה. בעונת הרוקי שלו, שותף ב-63 משחקים בהם קלע 9 נקודות, הוריד 5 ריבאונדים וביצע 1.2 חסימות בכ-22 דקות בממוצע למשחק ונבחר לחמישיית הרוקיז של העונה. בעונתו השנייה ב-NBA, הפך לשחקן חמישייה קבוע ופתח בכל 76 המשחקים בהם שותף. את העונה סיים עם ממוצעים טובים של 17.8 נקודות, 1.6 אסיסטים, 1.2 חסימות ושיא קריירה של 7.6 ריבאונדים בכ-35 דקות למשחק.

בתחילת עונת  נבחר אולדרידג' יחד עם ברנדון רוי לתפקיד הקפטן של פורטלנד. את העונה הסדירה סיים עם ממוצעי שיא של 18.1 נקודות ו-1.9 אסיסטים וממוצע ריבאונדים מעולה של 7.5 למשחק. בפלייאוף הצטיין עם 19.5 נקודות ו-7.5 ריבאונדים בממוצע למשחק, אך קבוצתו הפסידה כבר בסיבוב הראשון ליוסטון רוקטס.

באוקטובר 2009 חתם אולדרידג' על הארכת חוזה בפורטלנד ל-5 עונות נוספות עבור כ-65 מיליון דולר. בעונת  רשם ממוצעי שיא של 23.2 נקודות למשחק ו-11.1 ריבאונדים למשחק, וקבוצתו העפילה לסיבוב הפלייאוף השני, לראשונה בקריירה שלו, לאחר שניצחה את יוסטון רוקטס. בחצי גמר המערב הפסידה פורטלנד לסן אנטוניו ספרס בתוצאה 1–4.

### סן אנטוניו ספרס
בסוף עונת  חתם אולדרידג' על חוזה ל-4 עונות בסן אנטוניו ספרס, עבור כ-80 מיליון דולר. בעונתו הראשונה בקבוצה השתתף בפעם החמישית ברציפות במשחק האולסטאר, ובעונה העוקבת העפיל עם הספרס לגמר האזור המערבי לאחר שגברו על ממפיס גריזליס (4–2) ויוסטון רוקטס (4–2) בשני השלבים הראשונים. בסדרת גמר המערב הודחה סן אנטוניו מול האלופה שבדרך גולדן סטייט ווריורס בתוצאה 0–4.

ב-10 בינואר 2019 קלע אולדרידג' שיא קריירה של 56 נקודות במשחק שנגרר לשתי הארכות מול אוקלהומה סיטי ת'אנדר. ביוני 2020 עבר ניתוח בכתפו, אשר אילץ אותו להחמיץ את כל המשך עונת .

### ברוקלין נטס
ב-28 במרץ 2021 הצטרף אולדרידג' לברוקלין נטס עד לתום עונת , אך פחות מחודש לאחר מכן, ב-15 באפריל, הוא פרש מכדורסל עקב הפרעת קצב בלבו.

בספטמבר 2021 הודיע אולדרידג' על חזרה למשחק פעיל, וחתם על חוזה חדש בברוקלין נטס.
ב-31 במרץ 2023 הודיע על פרישה נוספת ממשחק.

## חייו האישיים
לאולדרידג' יש שני ילדים, ג'יילין לי ולמרכוס ג'וניור. בן דודו מרלון היירסטון משחק כדורגל מקצועי בליגת ה-MLS.

לאורך הקריירה, למרכוס מתמודד עם בעיות בלב. בעונת  החמיץ את סוף העונה בעקבות בעיות בלב, ולפני עונת  עבר ניתוח לתקן בעיות במצבו.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טקסס באוסטין
קטגוריה:כדורסלני פורטלנד טרייל בלייזרס
קטגוריה:כדורסלני סן אנטוניו ספרס
קטגוריה:משתתפי משחק האולסטאר של ה-NBA
קטגוריה:בחירות דראפט של שיקגו בולס
קטגוריה:טקסס: כדורסלנים
קטגוריה:אמריקאים שנולדו ב-1985
דונבאס ארנה

[שמאל|ממוזער|250px|חזית האצטדיון. מאי [2015.]]
**דונבאס ארנה** (באוקראינית: **Донба́с Аре́на**) הוא אצטדיון כדורגל במרכז העיר דונצק שבאוקראינה. בניית האצטדיון, המכיל כ-50,000 מקומות ישיבה, החלה בשנת 2005 והסתיימה בשנת 2009 בעלות 400 מיליון דולר. החל מעונת  ועד , שימש האצטדיון כמגרשה הביתי של קבוצת שחטאר דונצק. האצטדיון אירח מספר משחקים במסגרת טורניר יורו 2012. האצטדיון נבנה על ידי המיליארדר האוקראיני-טטרי רינאט אחמטוב.

בעקבות משבר אוקראינה האצטדיון הופקע על ידי שלטונות הרפובליקה העממית של דונצק. מאז 2014 האצטדיון ננטש ולא בשימוש עקב מלחמת רוסיה-אוקראינה.

## תכנון ובנייה
האצטדיון, שנבנה בשטח פארק לנין קומסומול במרכז העיר, מזכיר במראהו צלחת מעופפת בשל צורתו האליפטית ומבנהו המזוגג. גג האצטדיון משופע מכיוון צפון לדרום ותכנונו תורם לתאורה ולאוורור הטבעיים, בנוסף להתמזגותו החזותית של האצטדיון עם הסביבה.

### הפארק
מחוץ לאצטדיון הוקם פארק חדש, בו נשתלו עצים חדשים במקומם של עצי הפארק הישן באתר. הפארק תוכנן להתאים לצבעי קבוצת שחטיור דונצק, ועלי העצים שנשתלו נצבעים כתום בהיר ואדום במהלך הסתיו. בנוסף כולל הפארק מיני שיחים ופרחים רבים, מזרקות ומרכז קניות. עלות בניית הפארק ומתקניו נאמדת בכ-40 מיליון דולר.

### היציעים
במרבית היציעים באצטדיון מותקנים כיסאות פלסטיק בצבע כתום, פרט לשכבה התחתונה בה הורכב הכיתוב "שחטאר דונצק" באנגלית באמצעות כיסאות בצבע לבן שהותקנו בין כיסאות בצבע שחור. פרט ליציעים הרגילים כולל האצטדיון 170 מושבים מיוחדים לבעלי מוגבלויות, 76 תאי שדרנים, תא עיתונאים ותא אח"מים.

### פתיחת האצטדיון
האצטדיון נפתח בטקס רב רושם שנערך ב-29 באוגוסט 2009, בו חלים באוקראינה אירועי יום דונצק. חלקו הראשון של הטקס כלל מופעי ריקוד וכוראוגרפיה, הופעות של אמני פופ רוסים ואוקראינים, נאומים של פוליטיקאים ואנשי מפתח והצגת סגל השחקנים של שחטאר דונצק. חלקו השני של הטקס התמקד בהופעתה של הזמרת האמריקאית ביונסה נואלס ובמופע זיקוקים. בטקס נכחו אישים רבים מצמרת הפוליטיקה המקומית ובהם הנשיא ויקטור יושצ'נקו, ראש הממשלה יוליה טימושנקו ומנהיג מפלגת האופוזיציה, ויקטור ינוקוביץ'.

### בעקבות מלחמת האזרחים באוקראינה
כחלק ממשבר אוקראינה נפגע האצטדיון מהפגזה ארטילרית כחלק מקרב בין בדלנים פרו-רוסים לבין הכוחות המזוינים האוקראינים. האצטדיון נהרס והוצא מכלל שימוש למספר שנים.

בקיץ 2014 האצטדיון הופקע על ידי הרשויות הבדלניות של הרפובליקה העממית של דונצק. ב־31 במאי 2018 שוקם הדשא באצטדיון וחזר לשמש בעיקר לאירוח משחקי ידידות שונים. באפריל 2021 נודע שהאצטדיון עודנו במצב טוב, אך הדשא אינו מתוחזק והמושבים הכתומים הבוהקים ביציעים נראים מוכתמים.

## קישורים חיצוניים

* 

## הערות שוליים

קטגוריה:אצטדיוני כדורגל באוקראינה
קטגוריה:שחטאר דונצק
קטגוריה:דונצק: ספורט
פאיזה רושדי

**פאיזה רושדי** או **פאיזה רוג'די** (בערבית: **فايزة رشدي**; 1921 – 29 בינואר 2003) הייתה זמרת יהודייה מצרייה-ישראלית שנודעה, בין השאר, בהופעותיה עם תזמורת קול ישראל בערבית בניצוחו של זוזו מוסא.

## ביוגרפיה
רושדי נולדה לרחל ודוד באלכסנדריה, מצרים בשם **מרים בונן** למשפחה בת שלושה ילדים. כשהייתה בת 7 נפטר אביה.
בגיל שמונה זכתה בתחרות כישרונות ארצית. פאטמה רושדי, זמרת ושחקנית מצרית מצליחה באותה עת החליטה לאמץ את מרים ללהקתה. מרים החליטה לנצל את כישרונה בתחום הזמרה לטובת פרנסת המשפחה ואימצה את שם הבמה "פאיזה רושדי" ("אל פאיזה" היא "הזוכה" בערבית). בעקבות ההצלחה עברה המשפחה לקהיר.
היא פיתחה קריירה של זמרת ושחקנית קולנוע בקהיר ובאלכסנדריה והושמעה ברדיו במצרים.
הגיעה לראשונה להופעות בארץ ישראל ב-1946.

בשנת 1951, בעקבות מות האם, עלתה עם שני אחיה לישראל. כשהחל הרדיו הישראלי להשמיע אותה, הפסיקו להשמיע אותה בארצות ערב.
זמן קצר לאחר עלייתה נשאה לראשונה. בעלה היה מהמר כפייתי ובזבז את רוב הכסף שהביאה עמה ממצרים. בני הזוג התגרשו לאחר כארבע שנים.
ב-1954 נכנסה לרשות השידור כזמרת מובילה בתזמורת קול ישראל בערבית בניצוחו של זוזו מוסא. נכתבו לה כ-250 שירים, ביניהם שירים הכוללים בתים ופזמון, וכן מוושאחאת אנדלוסיים, מאוואלים, שירים עממיים מצרים, סורים ועיראקים שנכתבו במיוחד בשבילה. היא הושמעה ברדיו והופיעה בשנות השבעים בתוכניות של הטלוויזיה בערבית עם משה אליהו. בין הכותבים והמלחינים שעבדו איתה: פלפל ג'ורג'י, האחים סלאח ודאוד אל-כוויתי, זוזו מוסא, נעים רג'ואן, אלברט אליאס, זכי סורור ועוד.

ב-1967, במלחמת ששת הימים, נמצא תקליט שלה ברדיו רמאללה, שהובא ממצרים עם שיר שהוקלט במצרים שנקרא 'רחו אל חבאאיב וון'. 

בתחילת שנות השישים נישאה בשנית ליצחק תוסיה כהן וילדה את בתה היחידה, יפה תוסיה כהן, לימים שחקנית וזמרת. בעקבות נישואיה הפסיקה להופיע. בשנת 1965 נפרדו בני הזוג ורושדי שבה להופיע.
פאיזה רושדי הופיעה במשך השנים בארץ ובעולם.
היא נפטרה בכ"ו בשבט תשס"ג (29 בינואר 2003) ונטמנה בבית העלמין ירקון. 

הסרט התיעודי "אמא פאיזה", שתיאר את מערכת היחסים בין פאיזה לבתה, בבימויה של סיגלית בנאי, הוצג בערוץ 1 במסגרת "הסיפור האמיתי".

בשנת 2011 הוציא המוזיקאי דודו טסה את אלבומו "דודו טסה והכוויתים", המורכב כולו מחומרים של סבו ואחיו, דאוד וסאלח אל כוויתי. בתקליט זה משולבים שניים משיריה של רושדי, כולל דגימות מקולה.
רושדי עדיין מושמעת ברדיו בערוץ הישראלי בערבית ונראית מדי פעם בערוץ הראשון ובערוץ 33 של הטלוויזיה הישראלית בקטעי ארכיון.

## קישורים חיצוניים
* 
* 
* 
* 	
* פאיזה רוג'די ותזמורת רשות השידור מיוטיוב
* 

## הערות שוליים

קטגוריה:זמרות יהודיות מצריות
קטגוריה:שחקניות קולנוע וטלוויזיה יהודיות מצריות
קטגוריה:שחקני קולנוע וטלוויזיה יהודים מצרים
קטגוריה:עולות בשנות ה-1950
קטגוריה:עולים בשנות ה-1950
קטגוריה:זמרים השרים בערבית
קטגוריה:משפחת תוסיה כהן
קטגוריה:נשים הקבורות בבית הקברות ירקון
קטגוריה:זמרות ישראליות
קטגוריה:זמרים ישראלים
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2003
קטגוריה:ישראלים שנפטרו ב-2003
הזמנה לארכיאולוגיה

**הזמנה לארכיאולוגיה** -  "פרקים בארכיאולוגיה עיונית" הוא ספרו של  פרופסור רוני רייך בהוצאת דביר הוצאה לאור, 1995. הספר עוסק במהותו של תחום מדע הארכאולוגיה, דרך המחשבה והפעולה של הארכאולוג, כיצד הוא אוסף נתונים בחפירה ארכאולוגית, כיצד הוא מפרש את הנתונים האלה, ועל אלו קשיים עליו להתגבר בכל תהליך החפירה מרגע ייזום החפירה ועד פרסומה. הספר מופיע ברשימה הביבליוגרפית של סטודנטים לארכאולוגיה באוניברסיטאות.

## הנושאים בהם עוסק הספר
* ארכאולוגיה: חקר האדם באמצעות חקר תרבותו החומרית.
* תל העתיקות, סטראטיגרפיה, כרונולוגיה יחסית, השבר מייצג את השלם, ההצטברות הרצופה וההצטברות הבדידה.
* הנתון הארכאולוגי
* תעודות כתובות מול ממצא ארכאולוגי, כתובות
* חפצים מעשי ידי אדם, כלי חרס
* תיארוך הממצאים הארכאולוגיים, כרונולוגיה של מצרים, הכרונולוגיה של אשור ובבל, הכרונולוגיה של  מלכי ישראל ויהודה, הכרונולוגיה של העולם היווני-הלניסטי, תיארוך באמצעים פיזיקליים.
* ממצאים ארכאולוגיים כעזר לתיארוך כלי חרס, טיפולוגיה, מטבעות.
* דרכי המחקר והפרשנות של הממצא הארכאולוגי, חקירה ארכאולוגית וחקירה משטרתית, כלל ופרט, אינדוקציה ודדוקציה,  הקבלה, פרשנות הממצא הארכאולוגי, בעיות פתוחות.
* ארכאולוגיה, אנתרופולוגיה והיסטוריה, הארכאולוגיה החדשה.
* העבודה הארכאולוגית בשדה, היכן לחפור, קצב החפירה, יחסים סטרטיגרפיים, כמה לחפור, הצורך בתעוד, בתי קברות, תיארוך מוחלט, הסקר הארכאולוגי, חפירות פרהיסטוריות וחפירות תת-ימיות.
* תרבות חומרית
* אתיקה ארכאולוגית, שמירת אתרי עתיקות, סחר בעתיקות, ארכאולוגיה ברשות המדינה, שימור אדריכלי, ארכאולוגיה מטעם.

בנוסף, כדי להקל על הארכאולוג המתחיל מספק הספר, לוח תקופות בארץ ישראל מהתקופה הפלאוליתית התחתונה ועד המנדט הבריטי, מילון למונחי ארכאולוגיה, וכן רשימת ביבליוגרפית נבחרת.

קטגוריה:ספרי ארכאולוגיה
קטגוריה:ספרי היסטוריה
קטגוריה:ספרי 1995
קטגוריה:ספרי הוצאת דביר
האש בראונס

250px|ממוזער|האש בראונס בארוחת בוקר, לצד ביצים ובייקון
**האש בראונס** (באנגלית: **Hash browns**) היא צורת הכנה פשוטה של תפוחי אדמה חתוכים מטוגנים, מהמטבח הבריטי והאמריקאי. תפוחי האדמה יכולים להיות קצוצים, מגוררים, חתוכים לרצועות או לקוביות. בחלק מהתרבויות, השם מתייחס לכל אחד מחיתוכים אלו ובחלק מהתרבויות רק לחיתוך ספציפי.

האש בראונס פופולרים בדיינרים בצפון אמריקה. בדרך כלל מלווים המבורגר (כשהם בחיתוך הום פרייס), או ארוחת בוקר. בחלקים מסוימים של בריטניה האש בראונס הם שאריות מחית תפוחי אדמה מטוגנות.

השם האש בראון הוא קיצור ל-hashed brown potatoes, כלומר, תפוחי אדמה קצוצים מושחמים.

## ראו גם
* לביבה
* רושטי
* טוגנים

## קישורים חיצוניים

* 

קטגוריה:מאכלי תפוח אדמה
קטגוריה:המטבח הבריטי
קטגוריה:המטבח האמריקאי
אבנים גדולות מן השמים

**אבנים גדולות מן השמים** הוא ספרם של הארכאולוג פרופסור רוני רייך, דובי טל ומוני הרמתי, טייסים לשעבר של חיל האוויר הישראלי המתמחים בצילום אווירי.
הספר יצא בהוצאת רשות העתיקות ומשרד הביטחון – ההוצאה לאור, 1994, בפורמט אלבומי, בסדרת קו האופק. אורך הספר 239 עמודים. הספר כולל מידע על האתרים הארכאולוגיים החשובים בארץ ישראל, הסבר קצר ותמונות של האתרים ממעוף המסוק.

## מקור שם הספר
הביטוי "אבנים גדולות מן השמים" מופיע בספר יהושע בסיפור מלחמתו של יהושע בן נון בחמשת מלכי האמורי (פרק י, ה) "מֶלֶךְ יְרוּשָׁלִַם מֶלֶךְ חֶבְרוֹן מֶלֶךְ יַרְמוּת מֶלֶךְ לָכִישׁ מֶלֶךְ עֶגְלוֹן". ה' מרגיע את יהושע ואומר לו שיסייע לו במלחמתו, ובעת מנוסת האמורים השליך עליהם אבנים גדולות מן השמים, (פרק י, ח-יא) "ח וַיֹּאמֶר ה' אֶל יְהוֹשֻׁעַ אַל תִּירָא מֵהֶם כִּי בְיָדְךָ נְתַתִּים: לֹא יַעֲמֹד אִישׁ מֵהֶם בְּפָנֶיךָ. ט וַיָּבֹא אֲלֵיהֶם יְהוֹשֻׁעַ פִּתְאֹם: כָּל-הַלַּיְלָה עָלָה מִן הַגִּלְגָּל. י וַיְהֻמֵּם ה' לִפְנֵי יִשְׂרָאֵל, וַיַּכֵּם מַכָּה גְדוֹלָה בְּגִבְעוֹן; וַיִּרְדְּפֵם דֶּרֶךְ מַעֲלֵה בֵית-חוֹרֹן וַיַּכֵּם עַד-עֲזֵקָה וְעַד-מַקֵּדָה. יא וַיְהִי בְּנֻסָם מִפְּנֵי יִשְׂרָאֵל, הֵם בְּמוֹרַד בֵּית-חוֹרֹן וַה' הִשְׁלִיךְ עֲלֵיהֶם **אֲבָנִים גְּדֹלוֹת מִן הַשָּׁמַיִם** עַד עֲזֵקָה וַיָּמֻתוּ, רַבִּים אֲשֶׁר מֵתוּ בְּאַבְנֵי הַבָּרָד מֵאֲשֶׁר הָרְגוּ בְּנֵי יִשְׂרָאֵל בֶּחָרֶב."

## שימוש בצילום אווירי בארכאולוגיה
הצילום האווירי הוא כלי עבודה שימושי מאוד בארכאולוגיה. לעיתים קרובות ניתן לראות בצילום אווירי פרטים שלא ניתן להבחין בהם מהקרקע. מהצילום האווירי ניתן להבחין בתבנית, כאשר מהקרקע רואים רק אבנים או סלעים מבלי להבחין בצורת המבנה הכולל. דוגמה טובה לכך היא צילום נמל קיסריה: במבט מהאוויר מתגלה בבירור מבנה הנמל, השקוע במים בגלל עליית מפלס המים מאז שהנמל נבנה. יתרונו של הספר הוא צילום כל האתרים במבט אווירי, המאפשר הבנה יותר טובה של האתרים.

## פרקי הספר
כל פרק כולל הסבר על התקופה הארכאולוגית, ולאחריו על גבי עמוד אחד או שניים, הסבר על האתר שנכתב על יד רוני רייך, וצילומים ממעוף הציפור הכוללים תצלום גדול ומספר תצלומים קטנים.
* פרק 1 - העידן הפרהיסטורי ותקופת הברונזה.
* פרק 2 – תקופת ההתנחלות והבית הראשון, התקופה הישראלית
* פרק 3 - תקופת הבית השני (התקופה הפרסית-הלניסטית).
* פרק 4 – שלטון רומי
* פרק 5 – התקופה הביזנטית
* פרק 6 - התקופה המוסלמית הקדומה
* פרק 7 - שלטון הצלבנים
* פרק 8 – התקופה המוסלמית המאוחרת

בנוסף, מספק הספר לוח תקופות בארץ ישראל מהתקופה הפלאוליתית התחתונה ועד סוף התקופה העות'מאנית בארץ ישראל.

קטגוריה:ספרי 1994
קטגוריה:חיבורים בארכאולוגיה של ארץ ישראל
קטגוריה:ספרי היסטוריה
קטגוריה:ספרי משרד הביטחון – ההוצאה לאור
מרקו אורליו סוטו

שמאל|ממוזער|150px|מרקו אורליו סוטו
שמאל|ממוזער|250px|תמונתו של סוטו על שטר של 2 למפירה
**מרקו אורליו סוטו** (בספרדית: **Marco Aurelio Soto**; 13 בנובמבר 1846 - 25 בפברואר 1908) היה נשיא הונדורס מ-1876 ועד ל-19 באוקטובר 1883. במשך תקופת כהונתו השפיע רבות על התפתחותה של מדינתו.

סוטו נולד בטגוסיגלפה, בירת הונדורס, ב-1846. את לימודיו סיים באוניברסיטת גואטמלה ב-1866 ועסק בעריכת דין. במהרה מונה למזכיר לענייני חוץ בממשלתו של נשיא גואטמלה, חוסה רופינו בריוס. בעקבות מתיחות בין הונדורס לגואטמלה נשלח סוטו לארץ מולדתו כשליח מטעם גואטמלה. ב-1877 נבחר לנשיא הונדורס.

סוטו פעל רבות למען מדינתו. עיקר פעולותיו היו: עידוד ענף המכרות, יצוא בקר, בניית קווי טלגרף ועידוד הקמת קו מסילת רכבת של הקריביים.

ב-1881 נבחר סוטו לכהונה שנייה, אך בעקבות משבר עם נשיא גואטמלה, חוסה בריוס, התפטר ממשרתו ועזב לארצות הברית. בתחילה שהה בסן פרנסיסקו ולאחר מכן בניו יורק.

דיוקנו של מרקו אורליו סוטו מתנוסס על פני שטר בערך נקוב של 2 למפירה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נשיאי הונדורס
קטגוריה:ילידי 1846
קטגוריה:נפטרים ב-1908
פילה

שמאל|ממוזער|255px|פילה בקר
שמאל|ממוזער|255px|פילה (ירוק בהיר)
**פִילֵה** (מצרפתית: **filet de bœuf** פילה בקר) או **מותנית** הוא כינויו של נתח בשר, בדרך כלל בקר אך גם חזיר, המצוי בחלק האחורי של גוף הבהמה. הפילה הוא שריר שאינו מאומץ, ולכן כנתח מאכל הוא רך מאוד ונחשב ליוקרתי ויקר. הפילה הוא נתח דל בשומן - פחות מ 5% ממשקלו.

הפילה דורש טיפול קצר מאוד על מנת להכינו למאכל, ויש אף האוכלים אותו כמעט ללא כל עיבוד (סטייק טרטר). הפילה משמש בעיקר להכנת אומצות למשל אומצה מפולפלת, אך יש העושים בו שימוש להכנת צלי ואף לתבשילים. הפילה נחשב נתח בעל טעם עדין יחסית לרוב נתחי הבקר, ולכן שפים רבים עושים בו שימוש להפגנת היכולת שלהם בהכנת רטבים, כאשר הפילה אינו מאפיל בטעמו על טעם הרוטב. הפילה מהווה אחד משני חלקי אומצת טי-בון הפופולרית, אומצה שכוללת נתח פילה ונתח סינטה, עם העצם המפרידה ביניהם.

פילה הוא הנתח היקר ביותר מבין נתחי הבקר. הגורמים למחיר הגבוה הם הביקוש לנתחי פילה, בצירוף היותו שריר קטן יחסית - פילה מפר בוגר אינו עולה במשקלו על 2 ק"ג.

בהשאלה, נהוג לכנות בשם **פילה** גם נתחי בשר עוף או דגים, כאשר הכוונה היא לנתח נקי לחלוטין מעור או מעצמות (נקרא על פי החלטת האקדמיה: **מגורם**).

## קישורים חיצוניים

## הערות שוליים

קטגוריה:נתחי בשר
גירוי

**גירוי** (לטינית: **Stimulus**, ברבים **Stimuli**) הוא כל שינוי שניתן לחִישה או לזיהוי בסביבה הפיזיולוגית של האורגניזם.

רוב הגירויים באים מהסביבה, אך יש גם גירויים אשר מופיעים בתוך האורגניזם. כלומר, מקורם של הגירויים יכול להיות חיצוני או פנימי.

## היבטים פסיכולוגיים וקוגניטיביים
בפסיכולוגיה, גירוי הוא כל כוח אשר ממריץ את האורגניזם, או חלק ממנו, לפעול.
לגירויים שונים יש השפעות שונות. לדוגמה, לגירוי חזותי יש יכולת גבוהה יותר למשוך את הקשב של האדם בהשוואה לגירוי שמיעתי.

הייצוג של הגירויים הרלוונטיים בסביבתו של האדם הוא השלב הראשון בתהליכי השליטה הקוגניטיביים של התפקודים הניהוליים.

על פי הביהביוריזם, גירוי הוא חלק במערכת הגומלין של **גירוי – תגובה**, בתאוריות הלמידה השונות. במסגרת התניה קלאסית, **גירוי בלתי מותנה** הוא כל גירוי המעורר את התנהגות הרפלקס באופן טבעי ללא צורך בתהליך למידה. לעומתו **גירוי מותנה** הוא גירוי שנקשר לגירוי הבלתי מותנה באופן אסוציאטיבי, כך שבכוחותיו לעורר תגובה מותנה. התגובה המותנה לגירוי המותנה היא תגובה נלמדת.

זמן תגובה הוא מושג המתייחס למהירות שבה נצפה שינוי התנהגותי בעקבות הופעתו של גירוי כלשהו. מניעת ממושכת של גירויים חושיים יכולה לגרום להזיות.

## מנגנונים פיזיולוגיים ועצביים
קולטני החישה קולטים באופן מתמיד את אנרגיות הגירוי התואמות שלהם ומספקים כמויות עצומות של מידע אודות הסביבה. גירויים בולטים וגירוים רלוונטיים להתנהגות מעוררים תאי עצב דופמינרגים בקליפת המוח הקדם-מצחית, אשר מעלים את רמת המוליך העצבי דופמין באזור זה.

היכולת של איבר או אורגניזם להגיב לגירויים הבאים מבחוץ נקראת "רגישות". כשגירוי מופעל על קולטן, הרכיב הקולט מעבד אותו לאותות, בתהליך שנקרא "התמרה", והתוצאה ידועה בשם "רפלקס". כל אחד מחמשת החושים של האדם מתאים עצמו לגירוי ייחודי ונפרד.

איברים או חלקים בתוך האורגניזם, יכולים לעורר איברים וחלקים אחרים שנמצאים בתוכו.
למשל, גירוי עצבי הוא התגובה שמתעוררת כששני תאי עצב מעבירים מידע ביניהם. במצב האיזון המתרחש בטבע (הומאוסטזיס), גירוי הוא לרוב המרכיב הראשון שלוקח חלק; בביולוגיה, הגירוי הוא "סוכן" שפועל על רקמות (כשריר, עצב) פעולה (סטימוּלציה) שגורמת לצורה זו או אחרת של פעילות בתא.

## מובנים נוספים
הפירוש המילולי של המילה "סטימולוס" הוא דרבן או מקל מחודד אשר ממריץ בהמת-עבודה לפעולה.
באופן מטפורי, משמש המונח גם לתיאור חוויה שמניעה פעילות קוגניטיבית, רגשית, מינית, או חברתית, ללא קשר לאפקט העצבי-הגופני.

## ראו גם
* חושים
* גירוי סביבתי
* עוררות
** עוררות מינית
* גירוד
* קלט (קוגניציה)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה
קטגוריה:נוירולוגיה
קטגוריה:מכניקה
קטגוריה:ביהביוריזם
הארייט שו ויבר

**הארייט שו ויבר** (באנגלית: **Harriet Shaw Weaver**; 1 בספטמבר 1876 – 14 באוקטובר 1961), הייתה פעילה פוליטית בריטית, פמיניסטית, עורכת ופטרוניתו של הסופר האירי ג'יימס ג'ויס.

## חייה
ויבר נולדה בפרודשאם, צ'שייר ב-1876 לפרדריק, רופא, ולמארי רייט, יורשת עשירה. היא קיבלה חינוך פרטי בבית המשפחה. לאחר שהוריה סירבו לכך שתלמד באוניברסיטה, החליטה להתמקד בעבודה סוציאלית ונרשמה לקורס בבית הספר לכלכלה של לונדון שעסק בכלכלה של יחסים חברתיים. מאוחר יותר נעשתה פעילה בתחום של זכות בחירה לנשים, והצטרפה ל"איגוד החברתי והפוליטי של הנשים" ("Women's Social and Political Union"). 

ב-1913 חברה ויבר לדורה מרסדן, העורכת של כתב העת הפמיניסטי "The Freewoman" ("האישה החופשית"), שנסגר ב-1912, והשתיים הקימו את "The New Freewoman", שלמרות שמו היה ירחון ספרותי. בינואר 1914 הציע עזרא פאונד, שהיה הרוח החיה בכתב העת, לשנות את שמו להאגואיסט, וכך היה.
וויבר מימנה את פעילות כתב העת, שמספר קוראיו היה מצומצם ביותר, ובאמצע 1914 החליפה את מרסדן בתפקיד העורכת.

פאונד, שבנוסף להיותו משורר פעל גם כמגלה כישרונות ספרותיים, שמע על ג'יימס ג'ויס והציע לו לכתוב מאמר בכתב העת. ג'ויס נענה, ובעידודה של ויבר החל לפרסם בהמשכים את הרומן דיוקן האמן כאיש צעיר. הרומן פורסם בשנים 1914-1915. מ-1916 החלה ויבר לממן את ג'ויס באופן סדיר, ושלחה לו סכומי כסף לא מבוטלים. לאחר הוצאת "דיוקן האמן" לאור, החל ג'ויס, שוב בעידודה הפעיל של וויבר, לכתוב את יוליסס. היא נתקלה בסירוב של בתי דפוס להדפיס פרקים מיוליסס, בתואנה שאינם ראויים לדפוס, ונאלצה לסגור את "האגואיסט" בדצמבר 1919. ב-1922 הוצא "יוליסס" לאור בפריז על ידי סילביה ביץ'. ב-1923 עשתה ויבר ניסיון לפרסמו בבריטניה ובארצות הברית, אך העותקים שהודפסו על ידה ונשלחו לשתי המדינות הושמדו על ידי שלטונות המכס.

ויבר הוסיפה לתמוך בג'ויס שנים רבות. הסכומים בהם מימנה את ג'ויס מוערכים בכ-23,000 לי"ש, סכום עתק באותן שנים. עם מותו ב-1941 מימנה את לווייתו, ואף שלחה סכום כסף לא מבוטל לאלמנתו נורה. 

ב-1931 הצטרפה למפלגת הלייבור, וב-1938 למפלגה הקומוניסטית. היא מתה בביתה בסאפרון ולדן שבאסקס ב-1961, ובמותה תרמה את האוסף הספרותי שלה לספרייה הבריטית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ג'יימס ג'ויס
קטגוריה:פמיניסטיות בריטיות
קטגוריה:פעילות פוליטיות בריטיות
קטגוריה:עורכי עיתונים בריטים
קטגוריה:יוליסס
קטגוריה:חברות מפלגת הלייבור (הממלכה המאוחדת)
קטגוריה:חברי מפלגת הלייבור (הממלכה המאוחדת)
קטגוריה:קומוניסטים בריטים
קטגוריה:עורכות עיתונים
קטגוריה:בריטיות שנולדו ב-1876
קטגוריה:בריטיות שנפטרו ב-1961
קטגוריה:בריטים שנפטרו ב-1961
דן צ'וי

**דניאל (דן) צ'וי** (באנגלית: **Daniel Choi**, נולד ב-1981) הוא יוצא חיל הרגלים של צבא ארצות הברית אשר שירת כקצין לוחם במלחמת עיראק. צ'וי, בנו של כומר בפטיסטי קוריאני-אמריקאי, התפרסם לאחר שקרא תיגר על מדיניות "אל תשאל, אל תספר" של הכוחות המזוינים של ארצות הברית כלפי הומוסקסואלים ולסביות המשרתים בצבא כאשר יצא מהארון במרץ 2009 בריאיון לתוכנית טלוויזיה אמריקאית. מאז עוסק צ'וי בפעילות ציבורית למען זכויות להט"ב.

ביולי 2010 הוחלט להדיח אותו מהצבא עקב יציאתו מהארון, ולאחר שהשתתף בהפגנה שערכה הקומיקאית והפעילה למען זכויות להט"ב קאת'י גריפין מול הבית הלבן.

## השכלה וקריירה צבאית
דניאל צ'וי הוא בוגר האקדמיה הצבאית הלאומית של ארצות הברית (וסט פוינט) משנת 2003, עם תואר בערבית ובהנדסת הסביבה.
הוא היה אחד מהמייסדים והדובר של קבוצת הלהט"ב "Knights Out". צ'וי שירת כקצין חיל רגלים בעיראק בשנים 2006–2007. ביוני 2008 הוא הועבר למשמר הלאומי בניו יורק (NYANG).

## יציאתו מהארון ופעילותו הציבורית
בעקבות יציאתו מהארון במרץ 2009, קיבל דניאל צ'וי מהצבא מכתב שחרור והודח מהצבא. בתגובה, כתב צ'וי מכתב גלוי לקונגרס ארצות הברית ולנשיא ארצות הברית ברק אובמה. במכתב ביקר צ'וי את מדיניות "אל תשאל, אל תספר" של צבא ארצות הברית בטענתו שהיא איננה מוסרית, וכתב: "זו סטירת לחי עבורי, עבור החיילים שלי ועבור עמיתי".

יציאתו מהארון של צ'וי במהלך שירותו הצבאי הביאה עשרות לפעול כמותו, ובהמשך - להקמתה של "Knights Out" - ארגון של בוגרי האקדמיה הצבאית הלאומית של ארצות הברית אשר שימש כדוברו וכאחד ממייסדיו. הארגון שם לו למטרה "לתמוך בהומואים ולסביות אשר לומדים באקדמיה ולהילחם למען זכותם לשרת בצבא ללא צורך להסתיר את נטיותיהם המיניות, וכן לסייע לבוגרי האקדמיה ללמד את הדור הבא של מפקדי הצבא אודות הקושי וההקרבות שנאלצים לעשות חיילים הומוסקסואלים, לסביות, ביסקסואלים וטרנסג'נדרים".

צ'וי הוא נואם קבוע באירועי להט"ב רבים, כמו באירועי חודש הגאווה בניו יורק ובקליפורניה. הוא היה הנואם המרכזי בצעדה שנערכה בקליפורניה לאחר שבית המשפט העליון במדינה אישר את "הצעה 8" (תיקון לחוקת המדינה הפוסל נישואים חד-מיניים). ב-27 במאי הוא נשא דברים בהפגנה שהתקיימה מחוץ למלון בברלי הילטון שבבוורלי הילס בעת שהנשיא ברק אובמה נאם באירוע התרמה לוועדה הדמוקרטית הלאומית (DNC).

## ראו גם

* פרנק קמני
* בהלת הלבנדר

## קישורים חיצוניים


* Iraq War Vet Facing Discharge Helps Lead Massive Rally for Gay Rights, "Democracy Now!" 

## הערות שוליים

קטגוריה:קצינים וחוגרים בצבא ארצות הברית
קטגוריה:להט"בים אמריקאים
קטגוריה:פעילים למען זכויות להט"ב בארצות הברית
קטגוריה:בוגרי האקדמיה הצבאית של ארצות הברית
קטגוריה:אישים שנשפטו על פי חוקים נגד להט"ב
קטגוריה:אמריקאים שנולדו ב-1981
קטגוריה:אנשי צבא להט"בים
בית הקברות הצבאי הבריטי ברמלה

**בית הקברות הצבאי הבריטי ברמלה** שוכן כשני קילומטרים צפונית למרכז העיר רמלה, בסמוך לגבולה עם לוד. במקום קבורים חללי האימפריה הבריטית מימי מלחמת העולם הראשונה והשנייה, עד סוף המנדט הבריטי בארץ ישראל ב-1948. הבריטים קברו בבית הקברות הצבאי שלהם גם חללי אויב ושבויים שמתו תוך כדי השבי וגם חיילים מבעלות הברית של האימפריה הבריטית בשתי מלחמות העולם. בבית הקברות קבורים בני אדם מ-57 לאומים שונים, כולל כ-30 יהודים מזוהים (בהם, למשל, ניל פרימרוז, בנו של מי שהיה ממנהיגי המפלגה הליברלית וראש ממשלת בריטניה ארצ'יבולד פרימרוז ואשתו חנה לבית רוטשילד), שנהרגו תוך כדי השירות למען בריטניה.

בבית הקברות מונצח זכרם של 5,731 חללים: 5,352 מצבות קבורה ו-379 מצבות זיכרון.
* חללי האימפריה הבריטית בארץ ישראל במלחמת העולם הראשונה - כ-3,600 חללים: 2,650 חללים בריטים, 491 מתת היבשת ההודית ועוד 467 שלא הוגדרו כחללי מלחמה. (מבין חללי המלחמה 781 חללים הם חיילים אלמונים)..
* חללים שנהרגו בין שתי המלחמות, בעיקר במרד הערבי הגדול ובפעולות ארגוני תנועת המרי העברי, וכן במלחמת העולם השנייה ובתקרית האוויר הישראלית-בריטית ב-1949: 1,081 בריטים ובנוסף להם 424 חללים שלא הוגדרו כחללי מלחמה.
* בנוסף, בבית הקברות מספר חלקות מיוחדות: חלקה של חיילים אלמונים מצבא טורקיה מימי מלחמת העולם הראשונה, שתי חלקות בהן נקבר בנפרד האפר של חיילים סיקים והינדים שגופותיהם נשרפו על פי מצוות דתם, חלקה של חיילים מוסלמים, ברובם הודים וטורקים מקפריסין, וחלקה של ערבים מצרים שגויסו לצבא האימפריה הבריטית בכפייה - כל אלה נקברו בצד, כדי לא להיות בסמוך לצלב המרכזי של בית הקברות. חלקה של חיילי לגיון הזרים הצרפתי, חלקה של משטרת ארץ ישראל הבריטית, שכל הקבורים בה נהרגו על ידי המחתרות היהודיות תוך כדי הנסיגה של הבריטים מארץ ישראל ב-1948, בהם שני הסרג'נטים, קליפורד מרטין ומרווין פייס, שנתלו על ידי האצ"ל.

בשנת 1952 הועברו לרמלה שרידיהם של 17 חיילים הודים, שנפלו בארץ בשירות בריטניה במלחמת העולם הראשונה והיו קבורים לפני כן בבית הקברות ההודי בתל אביב (במתחם צקלג).

כל שנה, ביום ראשון הצמוד ל-11 בנובמבר, מתקיים טקס הזיכרון השנתי לזכר חללי הממלכה המאוחדת, שנפלו במלחמות העולם הראשונה והשנייה ובזמן שביניהן.

אחד מאתרי העניין הבולטים בבית הקברות הוא קברו של טוראי הארי פוטר, שנפל בקרב בחברון ב-1939. קברו זכה לפופולריות מאז 2010 עקב שמו הזהה לשמה של הדמות הבדיונית המפורסמת הארי פוטר.

## גלריה

## קישורים חיצוניים

* 
*שי רוזן, **סיור בבית הקברות הבריטי ברמלה**, ב-אריאל: כתב עת לידיעת ארץ ישראל - אור חדש על הר הבית, עמ' 90-107, ירושלים, תשס"ז - 2006.
* 
* בית הקברות הצבאי הבריטי - אתר תיירות רמלה
* רחלי רוגל סיפורו של החייל ג'ורג' נובל - 11.11.2021 בית הקברות הבריטי רמלה סרטון באתר יוטיוב (אורך 04:13)
* רחלי רוגל, **המושבה רחובות ומפקדתו של גנרל סר הנרי שובל**, הוצאת אריאל 2010, עמ' 72-86.
* 

## הערות שוליים

רמלה, בית הקברות הצבאי הבריטי
רמלה, בית הקברות הצבאי הבריטי
קטגוריה:רמלה: גאוגרפיה
קטגוריה:בתי קברות צבאיים של האימפריה הבריטית: מלחמת העולם הראשונה
כרוב ממולא

שמאל|ממוזער|250px|כרוב ממולא
**כרוב ממולא** הוא מאכל נפוץ במטבחים רבים העשוי עלי כרוב ממולאים בתערובות שונות. נחשב תמיד למאכל עממי בשל הזמינות והעלות הנמוכה של הכרוב.

## המילוי
המילוי משתנה ממקום למקום, אך בעיקר מבוסס על אורז או בשר טחון. בשר בקר, כבש או חזיר הם הנפוצים ביותר למילוי. לעיתים קרובות התערובת מכילה גם בצל, גזר, וביצים.

## ההכנה

להכנת כרוב ממולא משתמשים בעלים של כרוב הגינה גדולים ושלמים. העלים עוברים ריכוך על ידי חליטתם, יציקה של מים רותחים או הקפאתם במקפיא, ממולאים בתערובת המילוי, מגולגלים ומבושלים על כיריים או בתנור. לבישול מתווסף לעיתים רוטב עגבניות. לצד התבשיל מגישים לעיתים שמנת חמוצה, יוגורט או מיונז. במטבחים השונים רבים גרסאות רבות ושונות למילוי, לרוטב ולתוספות.

## ראו גם
* סרמה

## קישורים חיצוניים

* מתכון לכרוב ממולא מאתר yummyfoodies
* המתכון של סבתא רינה לכרוב ממולא, מאתר Cooks

קטגוריה:ממולאים
ממולא
קטגוריה:המטבח האלבני
קטגוריה:המטבח הערבי: ממולאים
נומבט

שמאל|ממוזער|נומבט
**נוּמְבָּט** (שם מדעי: *Myrmecobius fasciatus*) הוא חיית כיס החיה באוסטרליה המערבית. הנומבט הוא מין יחיד בסוגו השייך למשפחת הנומבטיים (Myrmecobiidae). הנומבט ניזון כמעט אך ורק מטרמיטים. בעבר היה הנומבט נפוץ בדרום אוסטרליה, אולם כיום הוא חי רק במספר מושבות ומוגדר כמין בסכנת הכחדה. הנומבט הוא סמל של אוסטרליה המערבית ונעשים מאמצי שימור כדי למנוע את הכחדתו.

הנומבט מכונה גם ולפורטי (Walpurti) או אוכל נמלים מפוספס (Banded Anteater). הוא התגלה לראשונה לאירופאים ב-1831, כאשר משלחת בראשותו של רוברט דייל (Robert Dale) חקרה את עמק אייבון. המין מוין לראשונה על ידי ג'ורג' רוברט וטרהאוס שתיאר את המין בשנת 1836, ואת המשפחה ב-1841.

הסוג נומבט (*Myrmecobius*) הוא המין היחיד במשפחת ה**נומבטיים** (Myrmecobiidae); אחת משלוש המשפחות בסדרת טורפי הכיס.

הנומבט הוא חיה קטנה וצבעונית, שאורכה 35 עד 45 ס"מ. לנומבט אף מחודד בקצהו וזנב בולט ועבה שאורכו כאורך גופו. צבע פרוותו של הנומבט משתנה ועשוי לנוע מאפור לחום-אדמדם, ולו קו שחור בולט הנמתח מקצה החרטום, דרך העיניים ועד לבסיס אוזניו הקטנות והעגולות. בגבו שישה או שבעה פסים לבנים. על בטנו פרווה בצבע קרם או אפור בהיר. משקלו נע בין 280 ל-550 גרם.

בדומה לחיות אחרות הניזונות מנמלים וטרמיטים לנומבט לסת מנוונת, ללא תפקוד של השיניים והוא איננו מסוגל ללעוס. למרות זאת לנומבט נוסחת שיניים דומה לזו של חיות כיס אחרות. לנומבט לשון דביקה וארוכה היכולה להגיע למרחק של 100 מ"מ מפיו.

בשונה ממרבית חיות הכיס הנומבט פעיל במהלך היום. הנומבט ניזון כמעט אך ורק מטרמיטים, ונומבט בוגר ניזון מעד 20,000 טרמיטים ביום.

הנקבות נכנסות לתקופת ייחום קצרה בינואר. משך ההיריון כ-14 יום, ובסופו מומלטים ארבעה עד שישה גורים. הגורים נשארים צמודים לפטמת אמם עד יולי, אז משאירה אותם האם במאורה, ושבה אליהם מדי לילה כדי להניקם. לקראת תחילת ספטמבר מתחילים הגורים לצאת ממאורתם לתקופות קצרות מדי יום. הם יוצאים בהדרגה מהמאורה, נגמלים מיניקה באוקטובר ומתחילים לאכול טרמיטים בעצמם. בדצמבר הם נפרדים מהאם כדי להקים טריטוריה משל עצמם.

## קישורים חיצוניים

* 

* אתר 1
* אתר 2

* 

## הערות שוליים


* Ellis, E. 2003. "Myrmecobius fasciatus" (On-line), Animal Diversity Web. Accessed October 17, 2009


קטגוריה:טקסונים שתוארו בידי ג'ורג' רוברט וטרהאוס
קטגוריה:טורפי כיס
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-1836
עצם הכברה

שמאל|ממוזער|250px|חתך חיצי בגולגולת, עצם הכברה צבועה לבן
**עצם הַכְּבָרָה** (Ethmoid bone ,TA: Os ethmoidale) היא עצם אי-זוגית, אחת מעצמות הגולגולת. משמעות המילה כברה הוא נפה (כלי מחורר), שזהו התרגום של המקור הלטיני של השם (Ethmoid). העצם נמצאת בחלק העליון של חלל האף, בין שתי ארובות העיניים ומפרידה בין חלל האף למוח. חשיבותה נובעת בעיקר מלוח הכברה (cribriform plate), אזור מחורר בעצם אשר דרכו עוברים מהמוח סעיפים של עצב הריח ומגיעים לחלל האף. עצם הכברה היא עצם ספוגית העשויה משכבות דקות (lamellae) מה שהופך אותה לעצם הכי שבירה בגוף האדם. בשיעורי אנטומיה כשבוחנים גולגולות לרוב במקום של העצם ימצא חלל, משום שהיא נהרסת ומתפרקת בקלות.

העצם בנויה ממשטח עליון ושתי רגליים שאינן צמודות (עם חלל ביניהן). ברגליים ישנם חללי אוויר, שהם הסינוסים האתמואידליים.

עצם הכברה מופרקת עם 13 עצמות גולגולת. עם עצם המצח ועצם היתד (לגוף העצם ולקונכיות שלה), וכן עם עצם האף, הלסת העליונה, עצם הדמעות, עצם החך, קונכיות האף התחתונות ועם המחרשה.

## תפקיד
עצם הכברה כמו כל עצם מהווה מבנה אנטומי מובחן המיועד לעיגון שרירים והגנה על רקמות. ישנה השערה היא כי גם משמשת חוצץ בין האוויר הנשאף לסינוסים. בעופות נודדים ובבעלי חיים נודדים אחרים קיים בעצם הכברה משקע ביולוגי של מגנטיט. מינרל זה מאפשר לעופות ולבעלי החיים לחוש את כיוונו של השדה המגנטי של כדור הארץ ועוזר להם לנווט באופן דומה לפעולתו של מצפן. מחקרים מראים שבדגים העצם אינה תורמת לניווט. לבני האדם קיים משקע מגנטיט דומה שתפקידו טרם הובהר, אך ייתכן והוא שריד של תכונה שהייתה לאבותינו ונעלמה במשך השנים. ישנם מחקרים שהראו שיש אנשים שיכולים לכוון את עצמם בכיסוי עיניים לכיוון הקוטב הצפוני, בדיוק מסוים.

## גלריית תמונות

תמונה:Gray149.png|עצם הכברה במבט על
תמונה:Gray151.png|עצם הכברה במבט אחורי
תמונה:Gray193.png|חלקו התחתון של חלל המוח במבט על. עצם הכברה צבועה לבן


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
כברה
אלכסנדר ירמילוב

**אלכסנדר (סשה) ירמילוב** (נולד ב-12 בנובמבר 1960 בחרקוב, אוקראינה). הוא חותר קיאקים שהתאמן והתחרה בנבחרת הקיאקים של ברית המועצות. ירמילוב זכה ב-3 מדליות זהב ואחת מכסף בקיאק רביעייה. מדליית הזהב הראשונה למרחק של 10,000 מטרים באליפות העולם שנערכה בנוטינגהאם בשנת 1981 (סרגיי קולוקולוב היה בין חברי הצוות) וכן במדליית כסף זכה למרחק 1000 מטר. מדליית זהב שנייה גם היא ל-10,000 מטר באליפות העולם 1982 שנערכה בבלגרד והשלישית ב-10,000 מטר באליפות העולם 1983 שנערכה בטמפרה שבפינלנד.

בשנות ה-90 עלה ירמילוב לישראל ובשנת 2001 החל לאמן את חותר הקיאקים מיכאל קולגנוב בהפועל עמק הירדן.

בשנת 2005 החל לאמן ירמילוב במרכז הימי בטבריה חותרים צעירים והביא אותם להצלחות והשגים רבים, חותרים אלו מהווים כיום חלק מנבחרת הנוער של ישראל בקיאקים.

בשנת 2007 עבר ירמילוב לקנדה, שם חי עם משפחתו.

## קישורים חיצוניים
* תוצאות של ירמילוב באליפויות העולם

קטגוריה:ישראלים ילידי אוקראינה
קטגוריה:קיאקיסטים ישראלים
קטגוריה:מאמני ספורט ישראלים
קטגוריה:ישראלים שנולדו ב-1960
ירון ברוק

**ירון ברוק** (נולד ב-23 במאי 1961) הוא כלכלן והוגה דעות יהודי אמריקאי-ישראלי. מכהן כנשיא מכון איין ראנד האמריקאי, המקדם את תפיסת העולם הפילוסופית-חברתית של איין ראנד, אובייקטיביזם. היה מרצה בכיר למימון באוניברסיטת סנטה-קלרה בקליפורניה.

## ביוגרפיה
ברוק נולד בישראל להורים שעלו אליה מדרום אפריקה. בגיל 16 קרא לראשונה את ספרה של איין ראנד, מרד הנפילים, אשר ממנו הושפע לאמץ את קו המחשבה האובייקטיביסטי. הוא שירת בצה"ל בחיל המודיעין, ולמד בטכניון לתואר ראשון בהנדסה אזרחית, אותו קיבל בשנת 1986.

ברוק המשיך ללימודי תואר שני במנהל עסקים באוניברסיטת טקסס וקיבל את התואר ב-1989. ב-1994 השלים דוקטורט במימון והחל ללמד באוניברסיטת סנטה קלרה שבקליפורניה, בדרגת מרצה בכיר. ב-2000 מונה ברוק לנשיא מכון איין ראנד ועזב את משרת ההוראה. ב-2003 קיבל אזרחות אמריקנית.

ברוק מעביר פודקסט העוסק באובייקטיביזם וקפיטליזם ברשת TheBlaze האמריקאית. הוא גם מופיע ומתראיין ברשתות אחרות במגוון נושאים, בראשם כלכלה, בערוצי תקשורת מובילים, ביניהם ערוץ פוקס ניוז, שם הוא מופיע מדי שבוע בערוץ הכלכלה וערוץ CNBC. הוא פרסם שורה של מאמרים במגזינים פורבס, וול סטריט ג'ורנל ו-USA Today.

## עמדותיו
* **כלכלה**: בנושאים כלכליים, ברוק מקדם גישה של קפיטליזם בסגנון לסה פר. הוא כותב מאמרים ונואם בנושא באמצעי התקשורת השונים.
* **ישראל**: באופן כללי דעותיו על ישראל חיוביות בזכות סגנון שלטון מערבי ושמירה על זכויות אדם. עם זאת הוא יוצא נגד מגמות שונות בציונות שהוא רואה כבעייתיות, כמו השפעות חזקות של רעיונות קולקטיביסטים ודתיים.
* **המלחמה נגד האסלאם הטוטליטרי**: ברוק גורס כי הטרור האסלאמי כנגד המערב נובע משנאה שלהם לתרבות המערב לערכים כמו חופש וערך החיים. זאת בניגוד לטענות אחרות לפיהן הטרור נובע ממגמות סוציו-אקונומיות בעולם הערבי. עוד הוא טוען כי מאחורי הטרור האסלאמי עומדת אידאולוגיה טוטליטרית, ששואפת לא רק לבצע כיבוש של אדמות אלא אף כיבוש של נשמות בכל היבט של החיים,  ובסופו של דבר היא רוצה שליטה לא רק על המדינות האסלאמיות ועל שכנותיהן אלא על כל העולם כולו.

## קישורים חיצוניים
* 

* 
* 
* מאמרים של ברוק במגזין פורבס
* 

קטגוריה:מהגרים מישראל לארצות הברית
קטגוריה:איין ראנד
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת טקסס באוסטין
קטגוריה:סגל אוניברסיטאות ומכללות בארצות הברית
קטגוריה:ישראלים שנולדו ב-1961
קטגוריה:אמריקאים שנולדו ב-1961